સૂત્રોએ જણાવ્યું હતું કે ઇપીએફઓમાંની પીએફ ડિપોઝિટ પરનો વ્યાજદર વધવાની આશા રખાય છે . તેણે જણાવ્યું હતું કે ઇપીએફઓ દ્વારા વધુ વ્યાજ ચૂકવાશે તો તેની પાસે કોઇ ખાધ કે પુરાંત નહિ રહે . ઇપીએફઓ દ્વારા 2010 - 11માં 9.5 ટકા , 2011 - 12માં 8.25 ટકા અને 2012 - 13માં 8.5 ટકા વ્યાજ ચૂકવવામાં આવ્યું હતું . ઇપીએફઓની નિર્ણય લેતી સર્વોચ્ચ સંસ્થા સેન્ટ્રલ બોર્ડ ઓફ ટ્રસ્ટીઝ - સીબીટી છે . તેનું નેતૃત્વ શ્રમપ્રધાન કરી રહ્યા છે . તેના દ્વારા જ વ્યાજદર અંગે આખરી નિર્ણય લેવાય છે . ઇપીએફઓની સલાહકાર સમિતિ ફાઇનાન્સ એન્ડ ઇન્વેસ્ટમેન્ટ કમિટી ( એફઆઇસી ) દ્વારા સેન્ટ્રલ બોર્ડ ઓફ ટ્રસ્ટીઝને વ્યાજદરની ભલામણ કરાય છે . આ સમિતિની પણ નવરચના થવાની છે . ઇપીએફઓ દ્વારા જૂનમાં જ સીબીટીની નવરચના કરાઇ હતી . વ્યાજદરને લગતી આખરી ભલામણ નાણાં મંત્રાલયની સંમતિ માટે મોકલાય છે . સૂત્રોએ જણાવ્યું હતું કે પીએફ ડિપોઝિટ્સના ચાલુ નાણાકીય વર્ષના વ્યાજદરની જાહેરાત દિવાળી પહેલાં થવાની શક્યતા છે . અગાઉ , ઇપીએફઓ વ્યાજદરની જાહેરાત નાણાકીય વર્ષના પ્રારંભમાં કરતું હતું , પરંતુ છેલ્લાં ઘણાં વર્ષથી તેમ નથી થતું .